Baner Pacistan

Maes gwyrdd tywyll gyda stribed fertigol gwyn yn yr hoist a seren a chilgant gwyn yn y canol yw baner Pacistan. Mae'n seiliedig ar faner y Cynghrair Mwslemaidd, baner werdd tywyll gyda seren a chilgant gwyn yn ei chanol. Ychwanegwyd y stribed gwyn pan fabwysiadwyd fel baner genedlaethol yn sgil Rhaniad India ac annibyniaeth ar Brydain ar 14 Awst 1947. Yn ogystal â'r symbolaeth Islamaidd, mae gwyrdd yn cynrychioli ffyniant a gwyn yn cynrychioli heddwch, ac mae'r cilgant yn symbol o welliant a'r seren yn golygu golau a gwybodaeth.